Определение на Общия съд от 12 януари 2017 г. — ACDA и др./Комисия
(Дело T-242/15)1
(Жалба за отмяна — Държавни помощи — Продължаване на срока на концесии — План за развитие на магистралите на територията на Франция — Решение да не се повдигат възражения — Сдружение — Липса на лично засягане — Подзаконов акт, включващ мерки за изпълнение — Недопустимост)
Език на производството: френски
Страни
Жалбоподатели: Automobile club des avocats (ACDA) (Париж, Франция), Organisation des transporteurs routiers européens (OTRE) (Бордо, Франция), Fédération française des motards en colère (FFMC) (Paris), Fédération française de motocyclisme (Париж), Union nationale des automobile clubs (Париж) (представител: M. Lesage, avocat)
Ответник: Европейска комисия (представители: L. Flynn и R. Sauer)
Предмет
Жалба на основание член 263 ДФЕС за отмяна на Решение C(2014) 7850 окончателен на Комисията от 28 октомври 2014 г. относно държавна помощ SA.2014/N 38271 — Франция — План за развитие на магистралите
Диспозитив
Отхвърля жалбата като недопустима.
Липсва основание за произнасяне по молбата за встъпване на Френската република.
Automobile club des avocats (ACDA), Organisation des transporteurs routiers européens (OTRE), Fédération française des motards en colère (FFMC), Fédération française de motocyclisme и Union nationale des automobile clubs понасят направените от тях съдебни разноски, както и тези на Европейската комисия.
Френската република понася направените от нея съдебни разноски, свързани с молбата за встъпване.
____________
1     ОВ C 236, 20.7.2015 г.